Естир :: Германия затвори границата си заради бежанците
13.09.2015 20:53 - Германия затвори границата си заради бежанците
http://clubz.bg/27695-germaniq_zatvori_granicata_si_zaradi_bejancite
Германия затвори границата си заради бежанците Влаковете от Австрия спират
13/09/2015 20:12:04|
БЕРЛИН – Германия незабавно въвежда граничен контрол по южните си вътрешни граници, предимо на тази с Австрия заради бежанския поток. Незабавно се преустановява жп транспортът между Австрия и Германия.
Решението на официален Берлин обяви тази вечер германският вътрешен министър Томас де Мезиер.
“На първо време акцентът е границата с Австрия”, заяви Де Мезиер на спешно свикана пресконференция.
Въпреки това Германия ще спазва европейското право, както и хуманитарните си задължения.
Министърът поясни, че не трябва да се злоупотребява с готовността на германците да оказват помощ.
Според него решението на Берлин е и сигнал към Европа. Германия поемала отговорност, но тежестите трябвало да се разпределят солидарно.
“Въвеждането на граничен контрол няма да реши всички проблеми. Важното сега е да се ангажираме в кризисните рйони, откъдето в момента много хора бягат. Трябва да се овладеят причините, поради които толкова много бежанци поемат на път”, заяви Де Мезиер.
Той подчерта, че Германия не е отговорна за повечето кандидати за политическо убежище. Продължавало да е в сила Споразумението от Дъблин. То предвижда, че отговорност за кандидатите за убежище носят държавите от Европейския съюз, на чиято територия те за пръв път са стъпили.
“Настоявам в бъдеще всички европейски държави да се придържат към това споразумение. Не може бежанците да си избират държава, която да ги приема”, категоричен е Де Мезиер.
Той изрично подчерта, че решението за въвеждане на граничен контрол е било предшествано от обсъждане в широката коалиция. Преди това са били проведени консултации с Виена. Лично Де Мезиер е информирал парламентарната опозиция.
Не се определя срок. Според Шенгенското споразумение въвеждането на граничен контрол може да продължи месец, но ако обстоятелствата налагат, може и по-дълго – докогато е налице заплаха за вътрешната сигурност и ред на една държава.
Сега влизането в Германия ще може да става само с редовни задгранични документи. Де Мезиер се извини за затрудненията, пред които ще са изправени много европейци и туристи от цял свят.
Цялата федерална полиция е на бойна нога. В момента към федералната провинция Бавария, съседна на Австрия, пътуват стотици униформени.
Пръв на решението на правителството в Берлин реагира Грегор Гизи, фракционен шеф на крайната левица - Ди Линке: “Можеш да затваряш граници, но така не се решават проблеми. Крайно време е колкото се може по-бързо и ефективно да се преборят причините за бежанската вълна.”
Тагове: Германия, граници, затвори,
No surrender! Украйна няма да се предаде...
17 СЕПТЕМВРИ - ДЕН НА СЪВЕТСКИТЕ АГРЕСОР...
Руска майка я заплашва германски затвор,...
КРИСТИН ЛАГАРД ЗА ПОЛОЖЕНИЕТО В БЪЛГАРИЯ
Малка ветеринарно-кучешка приказка...за възрастни....
1. injir - Що така?...
13.09.2015 21:23
2. bogolubie - Ами,
сетила се Мара, да...